דניאל נרודיצקי

דניאל "דניה" אהרון נרודיצקי (באנגלית: Daniel "Danya" Aaron Naroditsky; 9 בנובמבר 1995 – 19 באוקטובר 2025) היה שחמטאי בדרגת רב-אמן, מחבר ספרי שחמט, שדרן ופרשן שחמט יהודי-אמריקאי. נפטר במפתיע בגיל 29. הצטיין במיוחד בתחרויות שחמט מהיר ובקצבים של קליע ובליץ.

 ביוגרפיה 
דניאל נרודיצקי נולד בסן מטאו שבקליפורניה.
הוריו היו מהגרים יהודים מברית המועצות לשעבר. אביו, ולדימיר, היגר מאוקראינה ואימו, לנה, הגיעה מאזרבייג'ן.

נרודיצקי למד בגיל שש שחמט מאביו. הוא למד בתיכון קריטל ספרינגס אפלנדס בהילסבורו שבקליפורניה. הוא היה בוגר תואר ראשון בהיסטוריה באוניברסיטת סטנפורד (סיים ב-2019).

קריירת שחמט
נרודיצקי זכה באליפות השחמט עד גיל 12 של צפון קליפורניה בשנת 2007, והיה השחקן הצעיר ביותר שעשה זאת אי פעם.

בשנת 2007, נרודיצקי זכה באליפות העולם לנוער עד גיל 12 עם 9.5/11, תוך שהוא משתווה לאיליה ניז'ניק וזוכה במדליית הזהב לאחר שובר שוויון.

באליפות ארצות הברית הפתוחה ב-2010, נרודיצקי השיג 7.5/9 וחלק את המקום השני עם אלכסנדר שבאלוב, ורוז'אן אקוביאן וחוליו סאדורה, אחרי אלחנדרו רמירז. תוצאה זו זיכתה אותו בכרטיס כניסה לאליפות ארצות הברית ב-2011, מכיוון שרמירז לא היה זכאי להתחרות. נרודיצקי התחרה באליפות ארצות הברית לנוער ב-2011, 2012 ו-2013, וזכה במקום הראשון ב-2013 עם 6.5/9, לפני סמואל סוויאן ולוק הרמון-ולוטי. הניצחון ב-2013 הכניס אותו לאליפות ארצות הברית ב-2014.

נרודיצקי זכה בציון ראשון לדרגת רב-אמן באליפות בנאסק הפתוחה ביולי 2011. הוא זכה בציון השני לדרגת רב-אמן באליפות פילדלפיה הפתוחה 2013, כשסיים במקום הראשון עם פידל קוראלס חימנז. הוא זכה בציון האחרון לדרגת רב-אמן באליפות בנאסק הפתוחה 2013. נרודיצקי זכה רשמית בתואר רב-אמן בסוף 2013, בגיל 18.

בשנת 2014, נרודיצקי זכה במלגת השחמט סמפורד. מאוחר יותר באותה שנה, הוא סיים במקום החמישי באליפות "מיליונר השחמט" הפתוחה בלאס וגאס. בשנת 2015, נרודיצקי ייצג את ארצות הברית באליפות העולם לקבוצות, שם השיג 4.0/7, כשהוא מנצח את דמיטרי ג'קובנקו ויבגני פוסטני, אך הפסיד להראנט מלקומיאן. הוא סיים עם רמת ביצוע (פרפומנס) של 2701.

נרודיצקי התחרה באליפויות ארצות הברית בשנים 2011, 2014, 2015, 2017 ו-2021. באליפות ארצות הברית בשנת 2021, הוא ניצח את פביאנו קרואנה, שדורג במקום השני בעולם. בשנת 2019, נרודיצקי חלק את המקום הראשון באליפות ארצות הברית למאסטרס.

הוא שיחק ב-Chess.com תחת השם DanielNaroditsky, וב-Lichess תחת השם RebeccaHarris. הוא דורג לעיתים קרובות בראש טבלאות המובילים של שני האתרים ב-Blitz וב-Bullet. דירוג השיא שלו ב-Bullet ב-Chess.com הוא 3553, ודירוג השיא שלו ב-Bullet ב-Lichess הוא 3326.

בדצמבר 2024, נרודיצקי סיים במקום הראשון בחלק השווייצרי של אליפות העולם בשחמט בזק 2024 עם ציון של 9.5/13 ודירוג ביצועים של 2749, וסיים במקום ה-9 בשובר שוויון אך לא הצליח להתקדם לשלב הנוקאאוט של 8 שחקנים. באוגוסט 2025 נרודיצקי זכה באליפות ארצות הברית הלאומית בשחמט בזק עם ציון של 14/14. ב-4.10.2025 זכה בפעם ה-32 בתחרות Bullet Brawl Title, זכייה בגמר מלכי הארנה, זכייה בתחרות ה-13 ב-Titled Tuesday.

ממשחקיו מול הצמרת השחמטאית 
 מול מגנוס קרלסן
מגנוס קרלסן – דניאל נרודיצקי 2021.02.27

דניאל נרודיצקי – מגנוס קרלסן 2023.07.21

מגנוס קרלסן – דניאל נרודיצקי 2023.07.21

מול היקארו נקמורה 
דניאל נרודיצקי – היקארו נקמורה 2019.03.13

דניאל נרודיצקי – היקארו נקמורה 2020.12.20

דניאל נרודיצקי – היקארו נקמורה 2023.07.19

מול פביאנו קרואנה 

פביאנו קרואנה – דניאל נרודיצקי 2021.10.11

מול פראגנאננדה ראמשבאבו 

פראגנאננדה ראמשבאבו – דניאל נרודיצקי 2020.12.19

מול וסלי סו 

דניאל נרודיצקי – וסלי סו 021.08.29

 קבלת דרגות בין-לאומיות 
 2007 – אמן פיד"ה
 2011 – אמן בין-לאומי
 2013 – רב-אמן

 כתיבה ופעילויות אחרות 
נרודיצקי פרסם את הספרים "שליטה בשחמט מיקומי" בשנת 2010, ואת "שליטה במשחקי קצה מורכבים" בשנת 2012. הוא כתב את The Practical Endgame, טור במגזין Chess Life, בין השנים 2014 ל-2020.

בשנת 2022, כתב נרודיצקי סדרה של 19 טורים הכוללים חידות שחמט המבוססות על משחקים היסטוריים עבור הניו יורק טיימס.

ב-2020 עבר נרודיצקי להתגורר בשארלוט שבצפון קרוליינה ומאז הוא שימש כרב-אמן הבית של מרכז השחמט של שארלוט. נרודיצקי היה יוצר תוכן פעיל ביוטיוב ובטוויץ', שם היו לו מעל 473,000 מנויים ו-339,000 עוקבים, בהתאמה.

בשנת 2025 הוא אימן את עלי רזא פירוזג'א לקראת התחרות השווייצרית הגדולה של פיד"ה.

 מותו 
נרודיצקי נפטר במפתיע ב-19 באוקטובר 2025 בגיל 29. הוא נמצא מת בספה בביתו על ידי מייסד מרכז השחמט בשארלוט ורב-אמן אולכסנדר בורטניק (עמיתו ממרכז השחמט) שבאו לבדוק לשלומו. מרכז השחמט של שארלוט פרסם את דבר מותו יממה לאחר מכן. סיבת המוות לא פורסמה בתחילה.

בינואר 2026, פורסם דו״ח הנתיחה שלאחר המוות ובו צוין כי מותו של נרודיצקי היה ארעי, כתוצאה מהפרעת קצב בעקבות סרקואידוזיס לא מאובחן. בנוסף, למרות הימצאות מתאמפטמין וקראטום בגופו, הכמויות התבררו כלא-קטלניות וצוינו רק כגורם תורם.

דמויות מפתח רבות מעולם השחמט הספידו את נרודיצקי, ביניהם: המדורג שני בעולם רב-אמן היקארו נקמורה, רב-אמן אולכסנדר בורטניק, האמן הבין-לאומי ויוצר התוכן לוי רוזמן, אלוף העולם לשעבר גארי קספרוב ועוד.

אישים שונים טענו כי מותו היה תוצאה של התדרדרות נפשית בעקבות האשמות שהשמיע נגדו ולדימיר קראמניק, לפיהן נרודיצקי השתמש בסיוע של תוכנת מחשב במהלך משחקים מקוונים. קראמניק מעולם לא הציג הוכחות לטענותיו.

 ספרים שחיבר 



קישורים חיצוניים



 הערות שוליים 

קטגוריה:יוטיוברים אמריקאים
קטגוריה:בוגרי אוניברסיטת סטנפורד
קטגוריה:אלופי עולם לנערים בשחמט
קטגוריה:מחברי ספרי שחמט אמריקאים
קטגוריה:מאמני שחמט
קטגוריה:עסקני שחמט
קטגוריה:בעלי טור אמריקאים
קטגוריה:אמריקאים שנולדו ב-1995
קטגוריה:אמריקאים שנפטרו ב-2025